OpenLLM-France/wikimedia huggingface dataset:
# Barranquilla

Barranquilla Kolonbia iparraldeko hiria da, Atlantikoko departamenduko hiriburua. Magdalena ibaiaren ertzean dago, Karibean itsasoratu baino 7,5 km gorago. Herrialdeko lehen portu eta industriagunea da. 154 kilometro koadroko eremua du eta 2010ean 1.186.640 biztanle zituen. Kolonbiako laugarren hiria da biztanleriari dagokionean.

## Klima

Datu klimatikoak (Barranquilla) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 35.8 | 37.6 | 37.8 | 38.4 | 39.0 | 39.0 | 39.2 | 39.0 | 38.0 | 37.7 | 38.4 | 37.2 | 39.2 |
| Batez besteko tenperatura maximoa (°C) | 31.4 | 31.7 | 32.2 | 32.9 | 33.3 | 33.1 | 32.8 | 33.1 | 32.6 | 32.2 | 32.1 | 31.6 | 32.4 |
| Batez besteko tenperatura (ºC) | 26.6 | 26.7 | 27.1 | 27.5 | 28.1 | 28.2 | 28.0 | 27.9 | 27.6 | 27.2 | 27.4 | 26.9 | 27.4 |
| Batez besteko tenperatura minimoa (°C) | 23.4 | 23.7 | 24.1 | 24.6 | 24.8 | 24.8 | 24.6 | 24.5 | 24.2 | 23.9 | 24.1 | 23.8 | 24.2 |
| Erregistraturiko tenperatura minimoa (°C) | 18.0 | 20.6 | 19.4 | 20.5 | 20.6 | 20.8 | 19.4 | 21.0 | 20.4 | 20.8 | 19.8 | 20.4 | 18.0 |
| Pilatutako prezipitazioa (mm) | 6.0 | 0.3 | 1.4 | 25.4 | 115.0 | 79.8 | 73.8 | 110.0 | 150.3 | 162.6 | 68.9 | 20.9 | 814.4 |
| Prezipitazio egunak (≥ 1 mm) | 1 | 1 | 1 | 3 | 8 | 9 | 6 | 9 | 12 | 15 | 8 | 2 | 75 |
| Eguzki orduak | 282.0 | 245.9 | 240.7 | 204.6 | 183.5 | 194.2 | 213.3 | 203.8 | 164.4 | 165.6 | 189.9 | 255.0 | 2542.9 |
| Hezetasuna (%) | 78 | 77 | 77 | 78 | 80 | 80 | 80 | 81 | 82 | 84 | 82 | 79 | 80 |
| Iturria: Instituto de Hidrologia Meteorologia y Estudios Ambientales ||||||||||||||

## Pertsonaia ezagunak

* Shakira (1977), pop abeslaria.

## Erreferentziak

* ↑ Lur entziklopedietatik hartua.
* ↑ Barranquilla: información general Barranquilla.gov.co
* ↑ Barranquilla: 2005eko erroldaren emaitzak Dane.gov.co
* ↑ Cartas Climatólogicas - Medias Mensuales: Aeropuerto Ernesto Cortissoz (Soledad - Atlántico). Instituto de Hidrologia Meteorologia y Estudios Ambientales (Noiz kontsultatua: January 31, 2013).

## Kanpo estekak

* Hiriko webgune ofiziala
* Datuak: Q62823
* Multimedia: Barranquilla / Q62823
# Barraute-Camu

Barraute-Camu Frantziako Pirinio Atlantikoak departamenduan dagoen udalerria da.

## Ikus, gainera

* Pirinio Atlantikoak departamenduko udalerrien zerrenda

## Kanpo estekak

* Datuak: Q174608
* Multimedia: Barraute-Camu / Q174608
# Big Little Lies (telesaila)

Big Little Lies estatubatuar telesail dramatikoa da, Liane Moriartyren izen bereko eleberrian oinarrituta.

## Sinopsia

Oharra: Atal honek istorio osoa edo amaiera argitzen du.
Arreta luxuzko bizimodua duten familietan jarri, eta berriz ere erreparatu die amatasunari, bikote harremanei eta haurren heziketari; izan eskola atarian, izna taberna giroan, izan etxe barrenean.

## Aktoreak

* Reese Witherspoon: Madeline Martha Mackenzie
* Nicole Kidman: Celeste Wright
* Shailene Woodley: Jane Chapman
* Alexander Skarsgård: Perry Wright
* Adam Scott: Ed Mackenzie
* Zoë Kravitz: Bonnie Carlson
* James Tupper: Nathan Carlson
* Jeffrey Nordling: Gordon Klein
* Laura Dern: Renata Klein
* Kathryn Newton: Abigail Carlson (2. denboraldia)
* Iain Armitage: Ziggy Chapman (2. denboraldia)
* Meryl Streep: Mary Louise Wright (2. denboraldia)

## Erreferentziak

* ↑ «Big Little Lies» Berria 2019-06-15 CC BY-SA 4.0 lizentziapean.

## Kanpo estekak

* Datuak: Q19873404
# Big Pine Key (Florida)

Big Pine Key Ameriketako Estatu Batuetako erroldak esleitutako leku bat da. Monroe konderrian kokatuta dago, Florida estatuan. 4.521 biztanle ditu, 26,704373 kilometro koadroko azaleran banatuta.

## Ikus, gainera

* Monroe konderria

## Kanpo estekak

* Datuak: Q859187
* Multimedia: Big Pine Key, Florida / Q859187
# Big Point (Mississippi)

Big Point Ameriketako Estatu Batuetako erroldak esleitutako leku bat da. Jackson konderrian dago, Mississippi estatuan. 618 biztanle ditu, 7,610931 kilometro koadroko azaleran banatuta.

## Ikus, gainera

* Jackson konderria

## Kanpo estekak

* Datuak: Q2715494
# Big Leaguer

Big Leaguer (euskaraz Liga Handia) 1953ko Robert Aldrich estatubatuar zinema zuzendariak zuzendutako kirol drama film bat da. Edward G. Robinson, Vera-Ellen, Jeff Richards, Richard Jaeckel eta William Campbell aktoreek antzeztu zuten.
Gerora zinemagintzan ibilbide luze eta oparoa izango zuen Aldrichek zuzendutako lehenbiziko filma izan zen.
Istorioa fikziozkoa izan arren, Robinsonek antzezten duen pertsonaia Hans Lobert benetazko beisbolari, entrenatzaile eta Philadelphia Phillies taldearen presidentea zenan oinarritua dago.

## Argumentua

Oharra: Atal honek istorio osoa edo amaiera argitzen du.
AEB, Florida. John Lobert (Edward G. Robinson) entrenatzaileak New York Giants taldearen entrenamenduak zuzentzen ditu. Bera da Liga Txikietako 18-22 urte arteko besibolari gazte onenak hautatu eta kontratatzearen arduradun, ondoren Liga Handietan joka dezaten. Gazte guztiek beren amets eta talentuak dituzte, baina haien artean kontratua lortuko duten zorioneko gutxi batzuk besterik ez dira egongo.

## Aktoreak

* Edward G. Robinson ... John B. 'Hans' Lobert
* Vera-Ellen ... Christy
* Jeff Richards ... Adam Polachuk
* Richard Jaeckel ... Bobby Bronson
* William Campbell ... Julie Davis
* Carl Hubbell ... Himself
* Paul Langton ... Brian McLennan
* Lalo Rios ... Chuy Aguilar
* Bill Crandall ... Tippy Mitchell
* Frank Ferguson ... Wally Mitchell
* John McKee ... Dale Alexander
* Mario Siletti ... Polachuk jauna
* Al Campanis ... Bere burua antzeztuz
* Bob Trocolor ... Bere burua antzeztuz
* Tony Ravis ... Bere burua antzeztuz
* Robert Calwell ... Pomfret
* Donald 'Chippie' Hastings ... Little Joe Polachuk
* Bing Russell
* Harv Tomter ... Bere burua antzeztuz (krediturik gabe)

## Kanpo estekak

* IMDBko fitxa irakurgai (Ingelesez)
* Datuak: Q2902275
# Big Mac indizea

Big Mac indizea (ingelesez, Big Mac Index) The Economist aldizkarian argitaratutako indize bat da. Ikerketa ez-zientifiko batean du oinarria, eta McDonald's konpainiaren Big Mac hanburgesa saltzen diren herrialde desberdinetako erosahalmenaren parekotasuna neurtzeko balio du.
Erosahalmenaren parekotasunaren (ingelesez, PPA) teorian oinarritzen da sistema, eta "dolar batek herrialde guztietan ondasun edo zerbitzu kopuru bera erosi behar du" kontzeptuari eusten dio.
Indizeak proposatutako "ondasun edo zerbitzua" Big Mac hanburgesa da. Honela, hanburgesaren balioa Amerikako Estatu Batuetan eta atzerrian berdin balio izateak eragingo lukeen aldaketa azaltzen du Big Mac indizeak. PPPa aldaketa errealarekin parekatzean, ikertutako herrialdeko monetak balio txikiegia edo duen gainbalioa ikus dezakegu.

## Zenbakitan

Sei garestienak (2017ko urtarrilaren 12an)
* Suitza - $6.35（6.50 CHF）
* Norvegia - $5.67（49 NOK）
* Suedia - $5.26（48 SEK）
* Venezuela - $5.25（3,550 VEF）
* Brasil - $5.12（16.5 BRL）
* Ameriketako Estatu Batuak - $5.06（5.06 USD）
Sei merkeenak (2017ko urtarrilaren 12an)
* Ukraina - $1.54（42 UAH）
* India - $1.62（100.00 INR）
* Malaysia - $1.79（8.00 MYR)
* Hego Afrika - $1.89（26.32 ZAR）
* Egipto - $1.91（34.21 EGP）
* Errusia - $2.15（130 RUB)
Azkarren irabazitako seiak (2015eko uztaila) Estatistika honek, Big Mac bat erosteko munduko hiri desberdinetan lanean eman beharreko denbora adierazten du. Datuak: 2015.
* Hong Kong - 8.7 min
* Luxenburgo - 10.3 min
* Japonia, Tokio - 10.4 min
* Suitza, Zurich - 10.6 min
* Ameriketako Estatu Batuak, Miami - 10.7 min
* Suitza, Genova - 10.8 min
Geldoen irabazitako seiak (2015eko uztaila) Estatistika honek, Big Mac bat erosteko munduko hiri desberdinetan lanean eman beharreko denbora adierazten du. Datuak: 2015.
* Kenya, Nairobi - 172.6 min
* Filipinak, Manila - 87.5 min
* Mexiko, Mexiko Hiria - 78.4 min
* Indonesia, Jakarta - 66.7 min
* Egipto, Kairo - 62.5 min
* Ukraina, Kiev - 54.7 min

## Kanpo estekak

* The Big Mac Index index page — Indize historikoa 1997tik.
* The Hamburger Standard - BigMac Index Table.
* The Big Mac Index Converter — Big Mac Index-ak erabiltzen duen moneta bihurtzailea.
* Big Mac versus iTunes iTunes eta Big Mac indize konparaketa.
* Big Mac Index in text format for analysis
* Big Mac baten prezioa munduan 2020an
* Datuak: Q309187
* Multimedia: Big Mac Index / Q309187

## Erreferentziak

* 1 2 «The Economist Big Mac index» The Economist.
* 1 2 Prezioak eta irabaziak 2015. .
# Big Mound udalerria, Wayne konderria (Illinois)

Big Mound udalerria Ameriketako Estatu Batuetako Illinois estatuko udalerri bat da, Wayne konderrian. Azken zentsuaren arabera 1.769 biztanle zituen, 51.91 milia karratu (134.4 km$^2$) eremuan.

## Ekonomia

2020ko zentsuaren arabera, Big Mound udalerrian 790 etxebizitza zeuden. Per capita diru-sarrerak 25.348 estatubatuar dolar ziren.

## Kanpo estekak

* Datuak: Q4906040
# Big Lake (Washington)

Big Lake Ameriketako Estatu Batuetako erroldak esleitutako leku bat da. Skagit konderrian kokatuta dago, Washington estatuan. 2.980 biztanle ditu, 11,921584 kilometro koadroko azaleran banatuta.

## Ikus, gainera

* Skagit konderria

## Kanpo estekak

* Datuak: Q1509489
* Multimedia: Big Lake, Washington / Q1509489
# Big Pine (Kalifornia)

Big Pine Ameriketako Estatu Batuetako erroldak esleitutako leku bat da. Inyo konderrian dago, Kalifornia estatuan. 1.875 biztanle ditu, 7,657532 kilometro koadroko azaleran banatuta.

## Ikus, gainera

* Inyo konderria

## Kanpo estekak

* Datuak: Q2532244
# Big Piney (Wyoming)

Big Piney Ameriketako Estatu Batuetako inkorporatutako herri bat da. Sublette konderrian dago, Wyoming estatuan. 395 biztanle ditu, 1,159618 kilometro koadroko azaleran banatuta.

## Ikus, gainera

* Sublette konderrian

## Kanpo estekak

* Datuak: Q1028752
# Bariano

Bariano Italiako udalerri bat da. Bergamoko probintzian kokatuta dago, Lombardia eskualdean. 4.209 biztanle ditu, 7,07 kilometro koadroko azaleran banatuta.

## Mugakideak

Barianok honako udalerri hauekin egiten du muga:
Morengo Romano di Lombardia Caravaggio Fornovo San Giovanni Pagazzano Fara Olivana con Sola

## Kanpo estekak

* Datuak: Q99963
* Multimedia: Bariano / Q99963
# Bariazioen kalkulu

Matematikan, bariazio kalkulua analisi funtzionalaren alor bat da, funtzioen funtzionalen maximoak eta minimoak bilatzeaz arduratzen dena. Bariazio kalkuluan aztertzen diren funtzionalek, funtzio multzoak izaten dituzte definizio eremutzat (eta funtzional guztiek bezala, zenbaki errealak koeremutzat). Bariazio kalkulua, funtzioen muturrak bilatzearen orokorpena da. Bariazio kalkuluko funtzionalak maximizatzen edo minimizatzen dituzten funtzioek bete behar dituzten baldintzak Euler–Lagrange ekuazioak dira. Baldintza horiek, funtzio deribagarrien kasuan funtzioen muturretan deribatua zero izatearen baldintza analogoak dira funtzionalen kasurako. Nahitaezko baldintza horiek erabiliz bilatzen dira funtzionalak maximizatzen eta minimizatzen dituzten funtzioak.
Bariazio kalkuluan, funtzionalak minimizatzen edo maximizatzen dituzten funtzioek derrigorrean bete behar dituzten baldintzak bilatzeko ohiko trikimailua da funtzioen zein funtzionalen bariazio (aldakuntza) txikiak egitea. Horrela, funtzionala funtzio batekin eralazionatu eta funtzioen muturrei buruzko emaitzak baliatu ahal izaten dira sarri. Aldakuntza edo bariazioen trikimailu horregatik du bariazio kalkulu izena arlo honek.
Bariazio kalkuluak aztertzen dituen problemen adibide sinple bat da bi puntu lotzen dituen luzerarik laburreneko kurba aurkitzea. Mugarik ez badago, puntuen arteko lerro zuzena da soluzioa. Baina kurba hori espazioko gainazal baten gainean egon behar bada, muga horrekin soluzioa ez da hain nabaria, eta soluzio asko ere egon daitezke. Soluzio horiei geodesika esaten zaie.

## Erreferentziak

* ↑ (Gaztelaniaz) 1912-1999, Aleksandrov, Aleksandr Danilovich. (D.L. 2014). La matemática : su contenido, métodos y significado. Alianza Editorial, 566-567 or. ISBN 978-84-206-9330-9. PMC 900062861. (Noiz kontsultatua: 2022-12-22).

## Kanpo estekak

* Datuak: Q216861
* Multimedia: Calculus of variations / Q216861
# Bariandita

Bariandita oxido motako minerala da eta straczekite taldearen kidea da.

## Ezaugarriak

Bariandita oxido mineralaren formula kimikoa hau da: ${\ce {Al0.6(V5+,V4+)8O20 * 9H2O}}$. Sistema monoklinikoaren arabera sortzen ditu kristalak.

## Erreferentziak

* 1 2 (Ingelesez) «Bariandite: Mineral information, data and localities.» www.mindat.org (Noiz kontsultatua: 12-05-2019).
# Bariantza txikieneko zenbatesle alboragabe

Inferentzia estatistikoan, bariantza txikieneko zenbatesle alboragabea (nazioartean, UMVUE edo MVUE, Uniform Minimum Variance Unbiased Estimator izenez ere ezaguna) parametro baterako zenbatesle alboragabe guztietan bariantza txikiena (zehaztasun handiena) duena da, parametroaren balio guztietarako. Parametro baterako zenbatesle efizienterik badago, bat dator bariantza txikieneko zenbatesle alboragabearekin; baliteke, ordea, bariantza txikieneko zenbatesle alboragabe bat efizientea ez izatea, efizientea izateko Cramér-Rao mugak zenbatesle alboragabe guztietarako ezartzen duen bariantza minimoa bera izan behar baitu.

## Kanpo estekak

* Datuak: Q3755281
# Bariazio genetiko

Bariazio genetikoa izaki bizidun banakoen geneen artean dauden aldaeren multzoa da. Bariazio genetikoa sortzeko modu bat baino gehiago dago, baina nagusienak mutazioak eta birkonbinazio genetikoa dira.
Gene bakoitzak bertsio bat baino gehiago izan dezake, eta horietako bariazioetako bakoitzari alelo deritzo. Populazio baten alelo guztien multzoari erreserba genetiko deritzo.
Sarritan, aldaera genetiko bakoitzak fenotipo bereizgarri bat ematen du. Hala ere, aurkakoak ez du zertan egia izan behar: fenotipo berezi batek ez du aldaera genetiko baten ondorio izan beharrik. Izan ere, egitura genetiko berak, ingurunearen eragin desberdinen aurrean, erantzun desberdina eman dezake eta polifenismoa sortu. Horrez gain, epigenetika ere, zenbaitetan belaunaldi batetik bestera igarotzen dena, fenotipo desberdinen erantzule izan daiteke.
Bariazio genetikoa oinarrizkoa da eboluzioa gerta dadin eta espezie berriak sor daitezen.

## Kanpo estekak

* Datuak: Q349856
# Bart the Genius

Bart the Genius The Simpsons telesaileko lehen denboraldiko bigarren atala da. Fox networkek 1990eko urtarrilaren 14ean estreinatu zuen. Jon Vittik idatzitako lehen atala izan zen. Lehen atal normala ere izan zen, baita ere The Simpsonsen irekiera sekuentzia izan zuen lehenengoa, nahiz eta hau oso ezberdina den bigarren denboralditik hogeigarren denboraldira bitarte erabili zen irekieratik. Atal honetan Bart Simpsonek tranpa egiten du azterketa batean, jenio bat dela pentsaraziz; ume oso inteligenteentzako eskola berezi batera bidaltzen dute. Laster hasiko da bizitza berriaren arazoak pairatzen.
Lehenengo aldia da Bartek "jan iezazkidazu galtzontziloak" esaldia esaten duela. James L. Brooksek bereziki gustuko zuen atal honetako animazioa, lehenago produzitu baina beranduago eskaini zen Some Enchanged Evening atalarena baino, eta saioak aurrera egitea atal honi esker izan zen.

## Erreferentziak

* ↑ Brooks, James L. (2001). The Simpsons The Complete First Season DVD commentary for the episode "Some Enchanted Evening" (DVD). 20th Century Fox.

## Kanpo estekak

* Datuak: Q840556
# Barte

Bartea, gaztelaniaz artikuluarekin adierazi normalean (El Barte), Barrundian (Araba) egin ohi den opil bat da, bigarren mailako irinez egindako ogi handi bat. Henrike Knörr euskalariaren arabera, partem latinezkoaren (partea, zatia) euskaratze argi bat barte da izena: ogia bedeinkatu ondoren zatikatu eta bi herriko biztanleen artean partekatzeko zeremonia batean hartzen denez, hortik etimologia posible hori.
Hermua eta Larreako herrien artean uztailaren 4an egiten den erromeria eta ospakizun berezi baterako prestatzen da, eta jaiak berak Bartearen erromeria izena hartzen du. Urtero, uztailaren 4an, ondoko Hermua herrira abiatzen dira Larreako biztanleak oinez. San Martin elizan meza egiten da, eta bartea bedeinkatzen. Ondoren, Larreakoek opari ematen diete bartea Hermuakoei. Zeremonia soka-dantza eta aurresku berezi batekin osatzen da.

## Erreferentziak

* 1 2 (Gaztelaniaz) RUIZ DE EGUINO, Kepa. (2008-01-18). «La fiesta de “El Barte” en Larrea (I/II)» www.euskonews.eus (Noiz kontsultatua: 2020-05-13).
* ↑ Ezpalak 2015 Larreako herritarrak: Bartearen aurreskua. (Noiz kontsultatua: 2020-05-13).
* Datuak: Q94279818
# Bartelso (Illinois)

Bartelso Illinoiseko herri bat da. Clinton konderrian kokatua dago. 2010ean 595 biztanle zituen, 0,99 kilometro koadrotan banatuta.

## Ikus, gainera

* Clinton konderria

## Kanpo estekak

* Datuak: Q2210342
# Barta

Barta (okzitanieraz Barta, frantsesez eta ofizialki: Barthe) Okzitaniako udalerri bat da. Administratiboki Frantziako Pirinio Garaiak departamenduan dago, Okzitania eskualdean. 2013an 16 biztanle zituen.

## Demografia
### Biztanleria

2007an Barthe udalerrian erroldatutako biztanleak 16 ziren.4 zeuden familia guztiak seme-alabarik gabeko bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 8 etxebizitza zeuden, 7 familiaren etxebizitza nagusia ziren eta 1 bigarren erresidentzia bat zen. 7 etxeak ziren eta 1apartamentu bat zen. 7 etxebizitza nagusietatik 5 bere jabearen bizilekua ziren eta 2 alokairuan okupaturik zeuden; 1ek hiru gela zituen, 2 etxek lau zituzten eta 4 etxek bost zituzten. 3 etxek euren parking plaza propioa zuten azpian. 2 etxetan ibilgailu bat zegoen eta 5 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Barthe udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 0 |
| 0 | 70-74 | 0 |
| 4 | 65-69 | 0 |
| 0 | 60-64 | 0 |
| 0 | 55-59 | 0 |
| 0 | 50-54 | 0 |
| 0 | 45-49 | 0 |
| 0 | 40-44 | 0 |
| 0 | 35-39 | 0 |
| 0 | 30-34 | 0 |
| 0 | 25-29 | 0 |
| 0 | 20-24 | 0 |
| 0 | 15-19 | 0 |
| 0 | 10-14 | 0 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 10 ziren, horien artean 8 aktiboak ziren eta 2 inaktiboak ziren. 8 pertsona aktiboetatik 7 lanean zeuden (3 gizon eta 4 emakume) eta 1 langabezian (1 emakume eta 1 emakume). 2 Pertona inaktibo guztiak erretiraturik zeuden.

### Ekonomia jarduerak

2000. urtean Barthe udalerrian 5 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1327498
* Multimedia: Barthe (Hautes-Pyrénées) / Q1327498
# Bartelje

Bartelje frisierazko bertsogintza da, 2018an sortua euskal bertsolaritza oinarri harturik.

## Historia

2018an sortu zen Bart Kingma, Gerard de Jong, Elmar Kuiper, Mirjam Vellinga eta Syds Wiersma bartelierren ekimenez. Aurreko urtean frisiar ordezkari talde bat 2017ko Bertsolari Txapelketa Nagusiaren finalera ikus-entzule joan zen eta bertsolaritzak liluraturik, hura frisierara eramateko lanari ekin zion hizkuntzaren erabilera sustatzeko asmoz.

## Etimologia

Bartelje izena frisierazko boartsje (jolastu) eta ingelesezko battle (norgehiagoka) hitzen elkarketa da. Bestalde, frisieraz aritzen den bertsolariari bartelier deritzo.

## Erreferentziak

* ↑ Piedra, Dabi. (2018ko irailaren 9a). «Frisieraren erabilera bultzatzeko euren bertsogintza asmatu dute zerotik bertsolaritza oinarri hartuta» Argia.
* 1 2 (Frisieraz) «Bartelje: Frysk foar it Baskyske 'bertsolaritza'» Omrop Fryslân 2018ko maiatzaren 9a.

## Kanpo estekak

* Datuak: Q61070437
# Bartenshagen-Parkentin

Bartenshagen-Parkentin Alemaniako udalerri bat da, Mecklenburg-Aurrepomerania estatuan. Azken zentsuaren arabera 1.354 biztanle zituen, 15,35 kilometro koadroko azaleran..

## Kanpo estekak

* Datuak: Q690547
* Multimedia: Bartenshagen-Parkentin / Q690547
# Bartestree

Bartestree, Ingalaterrako mendebaldean dagoen udalerri bat da, Herefordshire konderrian.
2021ean 1.656 biztanle zituen.
* Datuak: Q3784219
* Multimedia: Bartestree / Q3784219
# Bart van der Leck

Bart van der Leck (Utrecht, 1876ko azaroaren 26a - Blaricum, 1958ko azaroaren 13a) herbeheretar margolari, diseinatzaile eta zeramikaria izan zen. De Stijl taldeko sortzaileetako bat izan zen.
Beirateak egiten ikasten hasi zuen bere ibilbidea. Theo van Doesburg eta Piet Mondrian ezagutu eta haiekin De Stijl taldea sortu ondoren, haren estiloa abstraktuagoa bihurtu zen. Barrualdeak eta erakusleihoak diseinatzeko enkarguak jaso zituen. Letra mota bat ere sortu zuen.
* Datuak: Q174655
* Multimedia: Bart van der Leck / Q174655
# Bartelkeita

Bartelkeita silikato motako minerala da.

## Ezaugarriak

Bartelkeita silikato mineralaren formula kimikoa hau da: ${\ce {Pb(Fe^{2+}Ge)[Ge2O7](OH)2 * H2O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 4 da.

## Erreferentziak

* 1 2 (Ingelesez) «Bartelkeite: Mineral information, data and localities.» www.mindat.org (Noiz kontsultatua: 12-05-2019).
# Berod bei Hachenburg

Berod bei Hachenburg Alemaniako udalerria da. Renania-Palatinatua estatuan kokatuta dago, [[Altenkirchen (barrutia)|Westerwaldeko Altenkirchen]] barrutian. 2014an 573 biztanle zituen 5,05 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q564592
* Multimedia: Berod bei Hachenburg / Q564592
# Bero transmisioaren koefiziente

Bero transmisioaren koefizientea, bero transferentziako koefizientea edo K koefizientea termodinamikan eta ingeniaritza kimikoan bero transmisioa kalkulatzeko erabiltzen da, transmisio hori fluido eta solido baten artean konbekzioz edo fase aldaketagatik gertatzen denean.
    $h={\frac {q}{A\cdot \Delta T}}$
Non,
q = bero emaria, J/s = W
h = bero transmisioaren koefizientea, W/(m2K)
A = bero transmisioaren gainazal azalera, m2
ΔT = solidoaren gainazala eta inguruko fluidoaren arteko tenperatura diferentzia, K
Gaineko ekuazio horrek erakusten duenez, bero transmisioaren koefizienteak proportzionaltasun koefizientearen lana egiten du, azalera jankinerako bero emaria (q/A) eta indar eramale termodinamikoaren (ΔT) artean.
Sistema internazionalean bero transmisio koefizientearen unitateak wattio metro karratu eta kelvineko dira: W/(m2K).

## Kanpo estekak

* Datuak: Q634340